Програм 17.Фестивала стрипа „СТРИПОЛИС“
од 17 . до 19. септембра 2026. године
Културни центар Зрењанина



Четвртак 17.09.
Плато и Хол Културног Центра

19:00 ч
- Церемонија свечаног отварања манифестације
- Цртачи цртају за публику - сваки посетилац фестивала добиће на поклон жељени цртеж омиљеног стрип јунака ( Цртају: Младен Анђелковић, Бора Грбић, Милан Мишић, Иван Шаиновић, Милош Славковић)
- Изложба - oвогодишњи фестивал „Стриполис” са поносом ставља у центар пажње локално стваралаштво кроз велику промоцију и пратећу изложбу антологијског издања зрењанинских стрип аутора - „С3П 023”. Посетиоци фестивала имаће јединствену прилику да у изложбеном холу Културног центра погледају изложбу стрип табли и радова који су уврштени у ово издање.

19:30 ч
- Хор вртића Црвенкапа из Предшколске установе Зрењанина
- Косплеј - деца из Предшколске установе Зрењанин
- Балетски студио „Stage”: кореографија из представе „Stranger Things”
- Сценско анимацијски програм за децу:
                - анимација и суперхеројски изазови 
                - велика парада суперхероја (Спајдермен, Бетмен, Капетан Америка, Соник, Нинџа корњача, Мики и Мини, Сунђер Боб)
                - Meet & Greet, фотографисање са суперхеројима.
                - Лед робот шоу

20:00 ч
- Промоција издавачких кућа: Форма “Б”, Систем Комикс, Бесна Кобила, Комико, Најкула, Darkwood, Ђолоконда, Макондо, Стрипоид, Квант Паблишинг, Матријашија…
- Продаја половних стрип издања
- Продаја нових и половних филмских и стрипских играчака, акционих и колекционарских фигура.
- Сито штампа - донесите своје текстилне мајице и торбе на којима желите штампање 



Петак 18.09.

11:00 ч
- Радионица анимираног филма
Хол Културног центра

Сврха радионице је упознавање деце и младих са основним техникама филма и разумевање појма анимације. Кроз практичан рад уче основе анимације, односно упознају се са целокупним поступком стварања анимираног филма. Кроз филмски поступак уче да направе сценарио у форми сториборда и модел-листу јунака, које ће касније анимирати. На радионицама деца оживљавају свог јунака класичном 2D цртаном анимацијом, техником колажа и стоп-трик снимањем. На тај начин анимирају и оживљавају објекте, колаже и цртеже. Кроз овај процес деца се упознају са основним филмским појмовима и користе филмски језик док стварају анимирани филм на одређену тему. Резултат радионице биће кратак анимирани филм о Зрењанину, који ће настати у сарадњи академским сликаром Бранком Ђукићем, а биће приказан на предстојећем фестивалу АНИМАПОЛИС.

Радионицу води ауторка: Марија Милановић Лазаревски

18:30 ч
-Макс вон Фафнер: Нова поглавља дневника
Галерија бившег простора продавнице „Југопластика” и књижаре „Вулкан” (Краља Александра Карађорђевића 47)

Након запажене изложбе у Музеју Војводине пре четири године, уметник Макс вон Фафнер (Саша Јовановић) пред зрењанинску публику на фестивалу „Стриполис” доноси својеврсни стваралачки наставак кроз „Нова поглавља дневника“. Ова изложба отвара ново, зрело поглавље у његовом раду, нудећи посетиоцима ексклузиван увид у мајсторство савременог домаћег стрипа светског гласа.

19:00 ч
-Разговор са гостом фестивала 
Хол Културног центра

Макс вон Фафнер (Саша Јовановић)



Субота 19.09.
Хол Културног центра 

11:00 ч
- Радионица анимираног филма

19:00 ч
- Од Београда до Лос Анђелеса: Дуга стаза породице Хецл
 
Овај разговор биће јединствено, интимно путовање кроз златно доба нашег стрипа, виђено очима уметника који носе девету уметност у генима. Бранислав Хецл ће по први пут пред зрењанинском публиком поделити своја лична сећања на оца Александра, једног од највећих
цртача нашег поднебља. Биће речи о томе како је један креативни атеље у Београду обликовао машту дечака који данас гради архитектуру у Лос Анђелесу, али и о томе како уметност и очево наслеђе настављају да живе на тој дугој, прекоокеанској стази.


20:00 ч
- Промоција издања: Антологија зрењанинског стрипа: С3П 023
 
Поред већ постављене изложбе, у истом простору биће уприличен и ексклузивни разговор са ауторима који су своје радове публиковали у овом издању, што ће бити згодна прилика да се зрењанинска стрип екипа коначно окупи на једном месту, поразговара са публиком и представи снагу и жилавост локалне сцене која деценијама кроји културни идентитет града.


Организаотор задржава сва права измене програма

